HMPRO แตกไลน์สโตร์รูปแบบใหม่ “HomePro S” ขยายฐานแนวรถไฟฟ้า
HMPRO แตกไลน์สโตร์รูปแบบใหม่ "HomePro S" ขยายฐานลูกค้าแนวรถไฟฟ้า
5 มิ.ย. 2560

นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า ได้เพิ่มไลน์ธุรกิจใหม่ ‘HomePro S’ เพื่อตอบโจทย์เรื่องความสะดวกสบายในการเลือกซื้อสินค้าเกี่ยวกับบ้าน แต่ยังคงไว้ด้วยสินค้า บริการที่มีคุณภาพ และคัดสรรมาเป็นอย่างดีเพื่อไลฟ์สไตล์คนเมืองโดยเฉพาะ โดยเปิดประเดิมสาขาแรกที่ชั้น 1 ศูนย์การค้าเกตเวย์ เอกมัย สามารถเดินทางได้สะดวกทั้งทางรถไฟฟ้า สถานีเอกมัย หรือจะขับรถมาก็มีที่จอดได้สะดวกสบาย และยังเปิด-ปิดพร้อมห้าง สามารถเลือกซื้อสินค้าได้แม้จะเพิ่งเลิกงาน เปิดบริการทุกวัน 10.00 – 22.00 น.
“HomePro S” สโตร์รูปแบบใหม่ของ ‘โฮมโปร’ ชูจุดเด่น 3S ตอบโจทย์ทุกความต้องการของคนเมืองทั้ง ‘SMALL’ ร้านขนาดกะทัดรัด สะดวกสบาย เพราะตั้งอยู่ภายในศูนย์การค้าใกล้บ้าน ‘SELECT’ เลือกสรรสินค้าที่ตรงกับความต้องการของลูกค้าในการปรับปรุง ซ่อมแซม ทดแทนซื้อหาได้บ่อยๆ และ ‘SERVICE’ บริการโดยทีมงานคุณภาพจากโฮมโปร ครบ ครอบคลุมทุกบริการเกี่ยวกับบ้านเหมือนสโตร์ใหญ่
“หลังความต้องการสินค้าเกี่ยวกับบ้านของคนเมืองมีความต้องการสูงขึ้นมากกว่าแต่ก่อน เนื่องจากการขยายตัวของจำนวนที่อยู่อาศัยในเมืองเพิ่มขึ้น โดยเฉพาะคอนโดมิเนียมที่มีการขยายตัวอย่างต่อเนื่องในแถบรถไฟฟ้า ซึ่งเกตเวย์ เอกมัย ศูนย์การค้าสไตล์ญี่ปุ่น ย่านดังของเอกมัย ถือเป็นอีกหนึ่งทำเลที่ดี เดินทางสะดวก เชื่อมต่อกับสถานีรถไฟฟ้าเอกมัย อีกทั้งยังเป็นย่านที่มีคนญี่ปุ่นอาศัยอยู่เยอะที่สุด ซึ่งจะเป็นโอกาสในการเพิ่มฐานลูกค้าใหม่ๆเนื่องจากเป็นกลุ่มที่มีกำลังซื้ออันดับต้นๆในอนาคต ”
นอกจากความพิเศษของสโตร์รูปแบบใหม่แล้ว ‘HomePro S’  ยังขนโปรโมชั่นดีๆ อีกมากมายเพื่อฉลองการเปิดสาขาใหม่ สินค้าลดราคาสูงสุดถึง 60% สินค้าซุปเปอร์ช็อคราคาพิเศษ และสินค้าราคาสุดคุ้มในกลุ่มเครื่องใช้ไฟฟ้าขนาดเล็ก นอกจากนี้ยังมีสิทธิพิเศษสำหรับลูกค้า ‘โฮมการ์ด’ ช้อปครบ…รับฟรีบัตรของขวัญโฮมโปรมูลค่าสูงสุดกว่า 24,000 บาท เมื่อช้อปครบ 400,000 บาทขึ้นไป ช้อปครบ 120,000 บาท รับฟรีบัตรของขวัญโฮมโปร 5,500 บาท  ช้อปครบ 80,000 บาท รับฟรีบัตรของขวัญโฮมโปร มูลค่า 2,500 บาท   ช้อปครบ 40,000 บาท รับฟรีบัตรของขวัญโฮมโปรมูลค่า 1,000 บาท และช้อปครบ 20,000 บาท รับฟรี บัตรของขวัญโฮมโปร มูลค่า 400 บาท และรับเพิ่มคูปองส่วนลดท้ายใบเสร็จ มูลค่า 100 บาท เมื่อซื้อสินค้าตั้งแต่ 3,000 บาทขึ้นไป จำกัดสูงสุดไม่เกิน 10 ใบ/ท่าน/วัน
นอกจากนี้ยังได้รับสิทธิ์แลกซื้อสินค้าราคาพิเศษ ทั้ง FULL HD SMART TV 32″ พิเศษเพียง 7,900 บาท หรือจะเป็นสมาร์ทโฟน SAMUNG S8 ในราคาพิเศษเพียง 19,900 บาท เพียง 3 วันเท่านั้น 2-4 มิถุนายน ต้อนรับสู่การเป็นสมาชิกใหม่ สมัครสมาชิกโฮมการ์ด ฟรี เมื่อซื้อสินค้าภายในงานยอดเท่าไหร่ก็ได้ จากปกติช้อปครบ 3,000 บาท วันนี้ – 28 มิ.ย. 60 นอกจากนี้ยังมีสิทธิพิเศษจากสถาบันทางการเงินชั้นนำอีกมากมาย  อาทิ บัตรเครดิตโฮมโปร วีซ่า แพลทินัม / บัตรเครดิต กรุงศรี รูด รับ แลก ช้อปคุ้มในบัตรเดียว พร้อมรับเงินคืนสูงสุดถึง 15,000 บาท ซึ่งสิทธิพิเศษทั้งหมดนี้มีที่ โฮมโปร เอส เกทเวย์ เอกมัย ตั้งแต่วันนี้ 2-28 มิถุนายน 2560 เท่านั้น
นายณัฏฐ์ จริตชนะ กล่าวว่า ‘HomePro S’ จะเป็นศูนย์รวมความสุขสไตล์ใหม่ สะดวกสบาย ใกล้คุณ และตอบโจทย์คนเมืองได้อย่างดี โดยคาดว่า จะสามารถทำยอดขายได้ที่ประมาณ 7-8 ล้านบาทต่อเดือน